**METODINĖS TARYBOS ATASKAITA UŽ 2016-2017 M. M.**

2016-2017 m. m. Metodinės tarybos veiklos tikslas buvo siekti nuolatinio mokytojų profesinio tobulėjimo ir augimo, kūrybiškai pritaikant jų žinias ugdymo procesui organizuoti, švietimo proceso veiksmingumui užtikrinti.

Metodinės tarybos veiklos uždaviniai:

1. Tobulinti ugdymo(si) kokybę, didinant jo patrauklumą ir efektyvumą, skatinant mokytojo veiklas, orientuotas į kiekvieno mokinio pažangą ir aktyvią veiklą.
2. Skatinti mokytojus dalyvauti seminaruose, kelti pedagogines ir dalykines kompetencijas, dalintis gerąja patirtimi su mokyklos, rajono, respublikos mokytojais.

Siekiant ugdymo kokybės nuolatinio tobulinimo, buvo parengta ir Mokytojų tarybai pristatyta ataskaita apie PUPP, VBE, MBE, standartizuotų testų rezultatus. Pateikti pasiūlymai ir rekomendacijos rezultatų gerinimui. Metodinėse grupėse išanalizuotos, suklasifikuotos daromos klaidos, atliktas duomenų interpretavimas, pateikti siūlymai ugdymo procesui gerinti. Vis plačiau panaudojamos EMA pratybos pamokose, vis daugiau mokytojų pareiškia norą pasinaudoti šių pratybų teikiamomis galimybėmis. Metodinėje taryboje aptarti bandomųjų egzaminų vykdymo ypatumai, suderintas vykdymo tvarkaraštis. Vykdyta diskusija „Apie mokymosi motyvacijos ir lankomumo gerinimą“.

Ypatingas dėmesys 2016-2017 m. m. buvo skiriamas mokymui netradicinėse aplinkose, pažangumo ir lankomumo gerinimui, metinių projektų rengimui.

Metodinės tarybos nariai parengė Metinių projektų vykdymo tvarkos aprašą, vykdė stebėjimą, kad visi I g – III g klasių mokiniai pasirinktų projektinio darbo temas. Visų pagrindinių dalykų mokytojai dalyvavo 6 val. seminare „Projektinis – tiriamasis darbas bendrojo lavinimo mokyklose“. Šis seminaras buvo įvadas į brandos darbo rengimo suvokimą. Iš viso parengti 33 projektiniai darbai, konsultavo 14 projekto vadovų. Parengti ir darbų vadovų įvertinti darbai buvo mokinių pristatyti ir įvertinti komisijos. Geriausių darbų autoriai paskatinti išvyka į mokslinį centrą Tartu. Projektinių darbų rengimas buvo gera patirtis ir mokiniams, ir jų vadovams.

**Organizuotos pamokos netradicinėse aplinkose, įvairiose edukacinėse erdvėse:**

1. IV g klasė Vilniaus Baroko archtektūra. V. Mykolaitis Putinas ir jo kūryba. ( pamoka V. Mykolaičio Putino muziejuje). V. Krėvės „Skirgaila“ (pamoka V. Krėvės muziejuje) (Mokyt. Dijana ir Nijolė)
2. Netradicinė pamoka bažnyčioje „Ruošiamės švęsti Kalėdas“ (Mokyt. Kostas su I g klase).
3. Biologijos ir pasaulio pažinimo pamokos „Nariuotakojai“ 4 ir 8 klasių mokiniams.
4. Informacinių technologijų ir verslumo renginys „#SWITCH“ Vilniuje *(III g kl.; Mokyt. Danutė, Zita)*
5. Edukacinė išvyka- integruota pamoka Akmenės r., Šaltiškių molio karjere. (Anglų k. ir gamta, 6 kl., mokyt. Renata, Jurgita)
6. Edukacinė pamoka Pasvalyje „Slaptoji lietuviška mokykla“ - Daraktorius veda pamoką „dūminėje“ gryčioje ( 7 ir 8 kl.);
7. Istorijos pamoka Naryškino dvare Žagarėje (8 kl.);
8. Edukacinė pamoka Šiaulių spaustuvėje ,, Kaip gimsta knyga?“ ( 4, 8 kl.)
9. Edukacinės ekskursijos po Pažaislio vienuolyną ir Kauno muzikinio teatro užkulisius; muzikinis spektaklis „Muzikos garsai“ ( Ig ir III g kl.);
10. Edukacinė pamoka Biržuose „Duonos kepimas“ ( Ig kl.);
11. Keramikos edukacinė pamoka Šiauliuose „Užgavėnių kaukės“ ( 5 ir 6 kl.);
12. Edukacija Karo muziejuje ir aviacijos muziejuje Kaune ( IIg kl.)

**Mokiniai stebėjo virtualias pamokas nuotoliniu būdu:**

„Patyčioms – NeLike!“ *(5-6 kl., mokyt. Danutė);*

„Saugus internete“ *(5-6 kl., mokyt. Danutė);*

„Karjera nuolat besikeičiančiame technologijų pasaulyje“ *(IIg kl.,mokyt. Aleksandra)*

Mokytojai, siekdami tobulinti pamoką, gerinti pamokos kokybę, stebėjo Nacionalinės mokyklų vertinimo agentūros parengtų Sėkmės pamokų įrašus ir aptarė metodinėse grupėse.

Metodinės tarybos nariai šiais mokslo metais parengė:

1. Metodinės veiklos organizavimo aprašą.
2. Ugdymo turinio planavimo tvarkos aprašą.
3. Atnaujino Mokinių pažangos ir pasiekimų vertinimo tvarką.

Mokytojai buvo labai aktyvūs, vykdė įvairias metodines veiklas.

**Konferencijų, seminarų organizavimas:**

1. Konferencija „Inovatyvus ugdymo(si) procesas: ieškome, atrandame, dalinamės“ 2017-02-17 Skaistgirio gimnazijoje (Skaistgirio gimnazijos Metodinė taryba);
2. Rajoninė konferencija – pamoka „Praeities ir dabarties pėdsakais po Joniškio kraštą“ 2016-11-22 Skaistgirio bažnyčioje (mokyt. Laura, Daliutė)
3. Mokyt. Laura vedė 6 val. seminarą „Joniškio rajono išnykę kaimai ir dvarai. XIX a. Joniškio parapijos demografinė situacija“

**Pranešimai konferencijoje „Inovatyvus ugdymo(si) procesas: ieškome, atrandame, dalinamės“ (Skaistgirio gimnazijoje):**

1. Pranešimas „Elektroninių EMA pratybų galimybės ir jų naudojimas pamokose*“ (Danutė ir Kristina dalijosi savo darbo patirtimi su EMA pratybomis 5-6 klasėse);*
2. Pranešimas „Matematinių žinių naudojimas edukaciniame žaidime“*(Zita pristatė Skaistgirio matematikos mokytojų vestą atvirą pamoką dviejų mokyklų 7-8 klasių mokiniams).*
3. Pranešimas „Netradicinės aplinkos sportinio ugdymo procese: pagalba mokytojui ir motyvacija mokiniui“ (mokyt. Svajūnas)
4. Pranešimas ,,Metodų įvairovė ugdymo(si) procese“ (mokyt. L. Šliaupienė, O. Ramukevičienė, G. Valuodzienė, E. Burbienė).
5. Pranešimas „Skaitymo, kūrybingumo bei kalbinių gebėjimų ugdymas“ (mokyt. Irina )
6. Pranešimas „Tiriamieji darbai socialiniuose moksluose“ (mokyt. Laura, Daliutė)
7. Stendinis pranešimas „Mokausi įvairiai“ (mokyt. Daina, Jurgita)
8. Pranešimas „Patrauklaus ugdymo proceso kūrimas mokant užsienio kalbos pradinėse klasėse“ (mokyt. Sigita)
9. Pranešimas „Naujas psichologo požiūris į asmenį“ (psichologė Aušra)
10. Pranešimas „Žingeidumo skatinimo būdai“ (spec, pedagogė Sima)

**Dalyvavimas konferencijose, metodiniuose renginiuose kitose mokyklose:**

1. Skaitytas pranešimas „ Socialinių pedagogų bendradarbiavimo patirtis, iššūkiai, galimybės“ 2016-11-16 (soc. pedagogė Violeta)
2. Žodinis pranešimas „Su Dievu į muzikos meną“ Šiaulių apskrities muzikos mokytojų konferencijoje „Meninio ugdymo realijos ir plėtros perspektyvos” 2017-06-06 (mokyt. Rita)

**Respublikinio projekto-seminaro „Visiems kitaip“ organizavimas (tęstinis projektas 5-10 kl. šalies mokiniams ir su SUP mokiniais dirbantiems mokytojams):**

1. Renginio planavimas, organizavimas ir pravedimas Žagarės regioniniame parke*(mokyt. Zita);*
2. Atvira pamoka netradicinėje erdvėje 8-10 kl. mokiniams „Matematikos žinių naudojimas edukaciniame žaidime“*(mokyt. Danutė, Zita).*
3. Skaitytas pranešimas „Mokomės kartu“ projekte-seminare“ Visiems kitaip“ (soc. pedagogė Violeta)
4. Skaitytas pranešimas „Ugdymas netradicinėse aplinkose“ projekte-seminare“ Visiems kitaip“ (logopedė Raimonda ir spec. pedagogė Sima)

**Dalyvavimas gerosios patirties konkurse „Inovatyvus mokytojas – motyvuotas mokinys“:**

1. Darbas „Problemų sprendimas bendradarbiaujant” pagal projektą „Erasmus +“ KA 2 patalpintas į tarptautinį gerosios patirties rinkinį  *(mokyt. Renata);*
2. Darbas „Kelionė laiku – Sidabros upės praeitis, dabartis, ateitis“ pristatytas mokymuose „Motyvuotam mokiniui reikia inovatyvaus mokytojo“ *(mokyt. Renata).*

**Vestos atviros pamokos (be anksčiau išvardintų):**

1. „Matematika kitaip“ *(Skaistgirio gimnazijos ir M. Slančiausko progimnazijos 7-8 kl. Mokiniams, mokyt. Danutė, Kristina, Zita);*
2. Atvira pamoka-seminaras „Daugianarių daugyba. Darbas grupėse per matematikos pamokas“ (mokyt. Kristina);
3. Mokyt. Laura respublikinio projekto-seminaro „Visiems kitaip“, vykusio 2017-04-26 Žagarės regioniniame parke, metu vedė atvirą pamoką „Medžių amžiaus nustatymas“.

**Metodinės medžiagos, olimpiadinių/konkursinių užduočių kūrima**s**:**

1. Biologijos dalyko kortelės 8 kl., padėsiančias mokiniams įgyti gebėjimų *(mokyt. Renata)*
2. „Gamtos kodų labirintai“ III turo chemijos užduotys *(mokyt. Renata)*
3. Užduotys rajoniniam fizikos konkursui „Šauniausias fizikas septintokas“ *(mokyt. Aleksandra)*
4. Užduotys rajono 5-8 kl. matematikos olimpiadai *(mokyt. Zita)*

**Mokiniams padėjo ruošti pranešimus:**

1. Spec. pedagogė Sima ir logopedė Raimonda paruošė mokinę skaityti pranešimą konferencijoje „Augu gražioje šalyje“.
2. Socialinė pedagogė Violeta respublikinei mokinių konferencijai“ Aš tikrai myliu Lietuvą“ , vykusioje Žagarės gimnazijoje 2017-03-08, paruošė dvi 7 klasės mokines skaityti pranešimus. Taip pat 4 klasės mokinę, kuri pristatė stendinį pranešimą.
3. Socialinė pedagogė Violeta mokinių konferencijai „ Viešojo kalbėjimo įgūdžių tobulinimas: kelionių įspūdžiai“ Meškuičių gimnazijoje 2017-02-08, paruošė 7 klasės mokines pristatyti pranešimus.
4. Mokyt. Daina mokinių konferencijai „ Viešojo kalbėjimo įgūdžių tobulinimas: kelionių įspūdžiai“ Meškuičių gimnazijoje 2017-02-08, paruošė mokinius pristatyti pranešimus.
5. Mokyt. Jurgita paruošė mokinius skaityti pranešimą „Quiz: Some info about EU“ rajoninėje anglų kalbos V-X klasių mokinių tiriamųjų ir kūrybinių darbų konferencijoje „Papasakok man apie Europą“.
6. Mokyt. Daliutė, Laura padėjo paruošti pranešimus konferencijai „Laisvės kelias istorijos tėkmėje“.

**Psichologės Aušros vestos įgūdžių lavinimo pamokėlės:**

1. „Aš ir kiti“;
2. „Emocinio ir fizinio lavinimo kūrybinės dirbtuvės“;
3. „Pykčio kontroliavimo programa“.

2016-2017 m. m. anglų k. mokytojos Jurgita ir Daina yra anglų k. (kalbėjimo dalies) valstybinio brandos egzamino vertintojos, biologijos mokytoja Marija yra biologijos VBE vertintoja, lietuvių k. mokytojos Nijolė ir Dijana yra lietuvių k. ir literatūros mokyklinio brandos egzamino vertintojos, technologijų mokytojas Romualdas yra technologijų mokyklinio brandos egzamino vertintojas.

**Sudarytos sąlygos mokyklos mokytojų grupėms dalyvauti kvalifikaciniuose renginiuose:**

1. Seminare „Įdomios pamokos su planšetėmis“,
2. Seminare „Projektinis-tiriamasis darbas bendrojo lavinimo mokyklose“;
3. Seminare „Mokėjimo mokytis kompetencijos ugdymas“;
4. Dalyvauti respublikinėje švietimo įstaigų projektų parodoje - Projektų mugėje.
5. Tobulinti kvalifikaciją pagal savo poreikius.

Mokiniai, padedami gimnazijos mokytojų, dalyvavo dalykinėse olimpiadose, dalykiniuose ir meniniuose konkursuose, sportinėse varžybose, įvairiuose renginiuose, akcijose, žygiuose ir kt.

Nepavyko surengti metodinės tarybos plane numatytos metodinės dienos – susitikimo su Aukštelkės mokyklos mokytojais. Susitikimas, turėjęs vykti kovo-balandžio mėn., neįvyko dėl didelio Aukštelkės mokytojų užimtumo ruošiantis respublikiniam renginiui ir įsijungus į respublikinį projektą. Vietoje šio renginio buvo organizuota metodinė diena „Mokytojai apie mokinių projektus, tiriamuosius ir kūrybinius darbus“.

2017-2018 m. m. būtina:

1. Didesnį dėmesį skirti ugdymo turinio planavimui.
2. Siekti įvairiapusės planingos gerosios patirties sklaidos.

Metodinės tarybos pirmininkė

Sigita Pocienė

2017-05-29